**П Р А В И Л А**

За реализацията на националната програмата „Млади учени и постдокторанти“ в Технически университет - Варна

**Чл. 1.** Националната научна програма „Млади учени и постдокторанти“ се реализира на основание Решение № 577/17.08.2018 г. на МС на Р. България и решение на МОН за предоставяне на средства по програмата на Технически университет - Варна за 2018 г.

**Чл. 2**. Целта на програмата е привличането, задържането и развитието на висококвалифицирани млади учени и постдокторанти в ТУ-Варна, което ще осигури качественото възпроизводство на човешкия потенциал за научноизследователска работа. Крайната цел на програмата е създаване на ново поколение висококвалифицирани специалисти, заети с качествена научноизследователска дейност, отговорна към обществото.

**Чл. 3.** Очакваните резултати от изпълнението на програмата в ТУ-Варна е увеличаване броя на младите хора, избиращи кариера в Университета и стимулирането им да провеждат висококачествени фундаментални и иновационни научни изследвания по актуални теми и да развиват сътрудничество с учени от други сектори и страни.

**Чл. 4.** Индикатори за изпълнението на програмата в ТУ-Варна:

* Брой публикации в реферирани и/или индексирани научни издания с участие на млад учен и/или постдокторант. За 2019 год. този брой е не по-малко от една публикация в реферирани и/или индексирани издания с участие на млад учен и/или постдокторант (Scopus, Web of Science) ;
* брой заявки за патенти и регистрирани патенти с участието на млади учени и постдокторанти;
* брой подкрепени млади учени. Този брой се определя на основата на отпуснатите средства по програмата за съответната година;
* брой финансирани грантове на постдокторанти. Този брой се определя на основата на отпуснатите средства по програмата за съответната година.

**Чл.5.** Определените брой на млади учени, включени в програмата и брой финансирани грантове на постдокторанти за съответната година, се разпределя между основните звена на ТУ-Варна с решение на АС на ТУ-Варна в съответствие с броя на потенциалните участници в нея от съответното основно звено и постиженията му в научноизследователската дейност.

**Чл.6.** Срокът на изпълнение на програмата е три години (2018-2020 г.).

**Чл.7.** Програмата е изградена на модулен принцип и съдържа два отделени модула:

* Модул „Млади учени“;
* Модул „Постдокторанти“.

Средствата отделени за финансирането на всеки един от модулите се определят с решение на АС на ТУ-Варна за всяка година поотделено в зависимост от отпуснатите средства по програмата на Университета за съответната година от нейното изпълнение.

**Чл.8**. Програмата е насочена към подкрепата на следните целеви групи:

* Млади учени - лица, които извършват преподавателска и научноизследователска дейност след придобиване на първа образователно-квалификационна степен "магистър", но не повече от 10 години след придобиването й;
* Постдокторанти - нехабилитирани лица, придобили образователно-научна степен "доктор", но не повече от 5 години след придобиването й.

**Чл. 9**. Средствата по програмата се използват за:

* Изплащане на допълнително месечно възнаграждение на вече назначен в ТУ-Варна млад учен, не по-ниско от 200 лв. и не по-високо от 500 лв. Основното месечно възнаграждение на новоназначен млад учен в Университета не може да бъде по-ниско от 900 лева ;
* Основно месечно възнаграждение на един постдокторант - не по-ниско от 1 500 лв. и не по-високо от 3 000 лв.;
* Осигурителни вноски за сметка на работодателя начислени върху увеличените основни месечни възнаграждения на младите учени и посдокторанти включени в програмата.

**Чл.10**. Конкретните възнаграждения на целевите групи по чл. 8 се определят за всяка година от изпълнението на програмата поотделно, в зависимост от отпуснатите средства на ТУ-Варна за съответната година.

**Чл.11**. Включването на лица, отговарящи на изискванията на чл. 7 желаещи да участват в изпълнението на програмата в ТУ-Варна става чрез обявяването на конкурс по документи и подбор на кандидатите.

**Чл.12**. Подборът на кандидатите за включване в програмата във всеки от двата модула в основните звена на ТУ-Варна се извършва от Комисия, избрана от Съвета на основното звено, състояща се минимум от трима члена и включваща представители на млади учени и постдокторанти. Комисията се ръководи от Зам. декана по НКР. Комисията изработва и публикува, изискванията към кандидатите, правила и критерии за прозрачен подбор на тези от тях, които ще се включат в изпълнението на програмата, както и броя и размера на техните възнаграждения. В изискванията задължително се включват индикаторите по чл. 4.

**Чл. 13.** Избирането на Комисията по чл.11 от Съвета на основното звено се смята за стартиране на програмата в съответното звено.

**Чл.14**. Кандидатите, желаещи да се включат в изпълнението на програмата в ТУ-Варна, трябва да представят в Деканата на Основното звено в двуседмичен срок след стартирането на програмата в звеното следните документи:

А) Млади учени:

* Автобиография, европейски формат;
* Копие от диплома за придобиване на ОКС „Магистър“ и документ утвърждаващ владеенето на чужд език;
* Описание на досегашната научна работа на кандидата;
* Списък на публикациите и на проектите, в които е участвал;
* Работен план и анотация за бъдещата изследователска работа по програмата;
* Други материали доказващи професионалните качества и достижения на кандидата;
* Сертификати, грамоти и други документи доказващи наличието на постижения на кандидата.

Б) Постдокторанти:

* Автобиография, европейски формат;
* Копие от диплома за придобиване на ОНС „Доктор“ и документ утвърждаващ владеенето на чужд език;
* Описание на досегашната научна работа на кандидата;
* Списък на публикациите и на проектите, в които е участвал;
* Списък с участия с доклади, постери, презентации в научни конференции и събития;
* Работен план и анотация за бъдещата изследователска работа по програмата;
* Други материали доказващи професионалните качества и достижения на кандидата;
* Сертификати, грамоти и други документи доказващи наличието на постижения на кандидата.

**Чл.15.** Комисията по чл. 12 извършва подбор на кандидатите подали документи за участие в програмата и публично обявява своето решение за включване в програмата. При извършването на подбора Комисията използва показателите включени в Приложение №1.

**Чл.16.** Комисията класира кандидатите в низходящ ред съгласно броя на получените точки. Финансират се толкова кандидати, колкото са определени за съответното основно звено, съгласно решението на АС по чл. 5 за съответната година от изпълнението на програмата. Възражения по отношение на решенията на комисията, постъпили от заинтересовани лица се разглеждат и решават от ФС на основното звено.

**Чл. 17**. Неусвоените средства по програмата от определено звено за съответната година се разпределят между останалите звена с решение на АС на ТУ-Варна.

**Чл.18**. С лицата определени за включване на програмата Ректорът сключва допълнително споразумение към трудовия договор за период от 6 месеца.

**Чл. 19**. За периода за работа по програмата, младите учени и посдокторанти осъществяват своята дейност организационно и методически в структурата на Научно-изследователския институт към ТУ-Варна. Контрол над тяхната дейност за периода на реализацията на програмата осъществява Зам. Ректор ННППД.

**Чл.20.** Младите учени и постдокторанти включени в програмата са длъжни да отчитат своята дейност, като предоставят писмен отчет на всеки три месеца, заверен от Зам. Ректор ННППД и след приключване на договора по чл. 14 трябва да представят и финален отчет.

**Чл.21.** За всяка следваща година от изпълнението на програмата, в зависимост от средствата, които се предоставят на Университета за нейната реализация се стартира нова процедура за набирани на кандидати за включване в нея. Участници в програмата, които не са изпълнили индикаторите по чл. 4, не могат да участват в новооткритата процедура, а средствата получени за това подлежат на възстановяване.

**Чл.22.** След приключване на всяка година по реализацията на програмата ТУ-Варна изработва отчет за изпълнението на програмата за съответния период, който се приема от АС на ТУ-Варна.

Правилата са одобрени от АС на ТУ-Варна (Протокол №…../……..)

**ПРИЛОЖЕНИЕ 1**

**Показатели за оценка на кандидатите по национална научна програма „Млади учени и постдокторанти“**

|  |  |  |
| --- | --- | --- |
| № | Показатели | Брой точки |
| 1. | Статии и доклади, публикувани в научни издания, реферирани и индексирани в световноизвестни бази данни с научна информация (Scopus и Web of Science) | 20 за публикация |
| 2. | Статии и доклади, публикувани в научни издания, индексирани и реферирани издания в други бази данни. | 15 за публикация |
| 3. | Статии и доклади, публикувани в нереферирани списания с научно рецензиране или публикувани в редактирани колективни томове. | 10 за публикация |
| 4. | Цитирания или рецензии в научни издания, реферирани и индексирани в световноизвестни бази данни с научна информация или в монографии и колективни томове | 15 |
| 5. | Цитирания или рецензии в нереферирани списания с научно рецензиране | 5 |
| 6. | Участие в национален научен или образователен проект | 10 |
| 7. | Участие в международен научен или образователен проект | 15 |
| **8** | **Работна програма на изследователската дейност** | 0-15 |
|  | * **а**ктуалност на проблема;
* формулиране на цел и задачи на изследването;
* методика на изследването и експериментите
 |  0-5 0-5 0-5 |
| **1.** | **Очаквани резултати** Публикации в списания, индексирани в Scopus и Web of Science | 20 за публикация |
| 2. | Заявки за патент или регистрирани патенти | 30 за патент |